
МИНИСТЕРСТВО НА ЗЕМЕДЕЛИЕТО И ХРАНИТЕ
ЮГОИЗТОЧНО ДЪРЖАВНО ПРЕДПРИЯТИЕ

____________________________________________________
Адрес: гр.Сливен, ПК 8800, ул. „Орешака” № 15А, тел. 044/ 62 29 21, факс 044/ 62 20 77, e-mail: uidp@uidp-sliven.com
ТРЪЖНА ДОКУМЕНТАЦИЯ

За участие в процедура търг с тайно наддаване за отдаване под наем на поземлени имоти – частна държавна собственост, заети от води и водни обекти в териториалния обхват на дейност на ТП „ДЛС Несебър“
С Ъ Д Ъ Р Ж А Н И Е:

1.
Препис от заповед № РД-10-33/02.02.2026г. на директора на „ЮИДП” ДП;
2.
Тръжни условия;
3.
Приложение № 1 – заявление за участие;
4.
Приложение № 2 – ценово предложение;
5.
Приложение № 3 – декларация (само за юридически лица) относно липсата на обстоятелствата по т. 1.1 – т. 1.3 на Раздел VII от тръжната документация;
6.
Приложение № 4 – декларация относно липсата на обстоятелствата по т. 1.4, 1.5, 1.6 и т. 3 на Раздел VII от тръжната документация;
7.
Приложение № 5 – декларация относно обстоятелствата по т. 1.7 на Раздел VII от тръжната документация;
8.
Приложение № 6 – проект на договор за наем
Цена на тръжна документация: 30,00 /тридесет/ евро с ДДС
Гр. Сливен, 2026 година

ТРЪЖНИ УСЛОВИЯ
I. ПРЕДМЕТ НА ТЪРГА.

Отдаване под наем за срок от 10 (десет) години на поземлени имоти – частна държавна собственост, заети от води и водни обекти в териториалния обхват на дейност на ТП „ДЛС Несебър“ с предмет на търга:
ОБЕКТ №1, който включва следните поземлени имоти:
-Поземлен имот с идентификатор 61056.25.32 по КККР на с. Равда, общ. Несебър, обл. Бургас, с площ 363 163 кв.м., трайно предназначение на територията: Територия, заета от води и водни обекти, начин на трайно ползване: за друг вид водно течение, водна площ, съоръжение.


- Поземлен имот с идентификатор 51500.72.54 по КККР на гр. Несебър, местност „Несебърска мера“, общ. Несебър, обл. Бургас, с площ от 28 212 кв.м., трайно предназначение на територията: Територия, заета от води и водни обекти, начин на трайно ползване: рибарник.

Недвижимите имоти по т.II, подлежащи на отдаване под наем, да се ползват само по предназначение /отглеждане на аквакултури и рибовъдна дейност/, без право да се пренаемат и да се ползват съвместно по договор с трети лица.

II. ВИД НА ТЪРГА.

Търг с тайно наддаване по реда на Глава V от Правилника за прилагане на Закона за държавната собственост.
III. ДАТА И МЯСТО НА ПРОВЕЖДАНЕ НА ТЪРГА.

1. Търгът ще се проведе 24.03.2026г. от 10:00 часа в административната сграда на ТП „ДЛС Несебър”, с адрес: гр. Несебър, общ. Несебър, обл. Бургас, ул. Дюни №21.
2. При възникване на обстоятелства, които правят невъзможно откриването на търга или неговото приключване, комисията съставя протокол и се насрочва повторен търг, който да се проведе на 14.04.2026г. от 10:00 часа в административната сграда на ТП „ДЛС Несебър”, с адрес: гр. Несебър, общ. Несебър, обл. Бургас, ул. Дюни №21.
IV. НАЧАЛНА ТРЪЖНА ЦЕНА.

Началната обща месечна наемна цена за Обект №1, под която участниците в търга не могат да оферират, е в размер на 1470,00 евро (хиляда четиристотин и седемдесет евро)  без ДДС, определена на  база експертна оценка, изготвена от „ОЦЕНИТЕЛСКА КОМПАНИЯ“ ООД с лицензиран оценител – инж. Мариета Петкова, притежаваща сертификат за оценителска правоспособност за недвижими имоти регистрационен номер 300100508 от 14.12.2009 г. на Камарата на независимите оценители в България 
V. ДЕПОЗИТ.

Депозитът за участие в търга за Обект №1 в размер на 147,00 евро (сто четиридесет и седем евро), вносим в касата на ТП „ДЛС Несебър” или по банкова сметка: ТП „ДЛС Несебър”: IBAN:BG50UBBS81551001356132, BIC код: UBBSBGSF, при „ОБЕДИНЕНА БЪЛГАРСКА БАНКА“ АД, в срок до 17:00 часа на деня, предхождащ провеждането на търга.

1. Внесените депозити на отстранените и на неспечелилите участници се освобождават в срок от 3 работни дни след изтичане на срока за обжалване на заповедта за определяне на резултатите от търга.

2. Депозитите на спечелилия търга и на класирания на второ място се задържат до сключване на договора.

3. При прекратяване на процедурата депозитите на всички кандидати се освобождават в срок от 3 работни дни, след изтичането на срока за обжалване на заповедта за прекратяване.
Възложителят освобождава депозита по т. 1, 2 и 3, без да дължи лихви за периода, през който средствата законно са престояли при него.

4. Внесените депозити се задържат и не се връщат, когато кандидат в процедурата: 

4.1. оттегли заявлението си за участие след изтичане на срока за подаване на заявленията;

4.2. обжалва заповедта за определяне на резултатите от търга – до решаване на спора;

4.3. е определен за спечелил търга, но се откаже да заплати предложената от него цена.
VI. ОГЛЕД.
Оглед на недвижимите имоти, предмет на търга се извършва всеки работен ден от 08:30 часа до 17:00 часа на деня, предхождащ провеждането на търга, след представяне на документ за закупена тръжна документация, в присъствието на представител на ТП „ДЛС Несебър”, за което се съставя и подписва протокол за извършения оглед. Разходите за оглед са за сметка на участника.

VII. УЧАСТНИЦИ В ТЪРГА. 
1. До участие в търга се допускат както физически, така и юридически лица, които трябва да отговарят на следните изисквания:

1.1 не са лишени от правото да упражняват търговска дейност; 

1.2 не са обявени в несъстоятелност и не се намират в производство за обявяване в несъстоятелност;

1.3. не се намират в ликвидация или в производство по обявяване  в ликвидация; 

1.4. нямат парични задължения към държавата, установени с влязъл в сила акт на компетентен орган или задължения към осигурителните фондове, освен ако компетентният орган е допуснал разсрочване или отсрочване на задълженията;

1.5. нямат изискуеми парични задължения към „Югоизточно държавно предприятие” ДП – централно управление и териториалните му поделения;

1.6. не са свързани лица с директорите на „ЮИДП” ДП, ТП ДЛС „Несебър“ или със служители на ръководни длъжности в ЦУ на „ЮИДП” ДП и в ТП ДЛС „Несебър“ по смисъла на § 1, т. 13 от допълнителните разпоредби на Закона за публичното предлагане на ценни книжа и § 1, т. 9  от Допълнителните разпоредби на Закона за противодействие на корупцията;
1.7. извършили са оглед на недвижимите имоти
2. Свързани лица по смисъл на § 1а, т. 6 от Допълнителните разпоредби на Закона за държавната собственост (ЗДС) не могат да са самостоятелни кандидати или участници в настоящата тръжна процедура, съгласно разпоредбата на чл. 19а от ЗДС.
3. В търга кандидатите участват лично или чрез свой упълномощен представител.
4. Участниците в търга или техни упълномощени представители могат да присъстват при отваряне и разглеждане на ценовите предложения от комисията.

5. Едно лице може да представлява само един участник в процедурата.

VIII. ДОКУМЕНТИ ЗА УЧАСТИЕ В ТЪРГА.

1. Документите, които кандидатите е необходимо да представят, за да бъдат допуснати до участие в търга, са следните:

1.1. заявление за участие по образец – Приложение № 1;

1.2. посочване на Единен идентификационен код (ЕИК) за регистрация в Търговския регистър и регистъра на юридическите лица с нестопанска цел – за търговците по смисъла на Търговския закон (ТЗ) или копие от документ за регистрация БУЛСТАТ за юридически лица, неподлежащи на регистрация по реда на ТЗ;

1.3. документ за закупени тръжни книжа (заверено копие от кандидата или оригинал);
1.4. документ за платен депозит (заверено копие от кандидата или оригинал);

1.5. декларация по образец – Приложение № 3 (само за юридически лица) за липса на обстоятелствата по т. 1.1, 1.2 и 1.3 от раздел VIІ от настоящите условия;
1.6. декларация по образец – Приложение № 4 за липса на обстоятелствата по т.т. 1.4, 1.5, 1.6 и т. 2 от раздел VIІ от настоящите условия;
1.7. декларация по образец – Приложение № 5 за извършване на оглед на недвижимите имоти и запознаване с тръжната документация, придружена с протокол за извършения оглед;
1.8. ценово предложение – Приложение № 2;
1.9. проект на договор, страниците на който са подписани от участника в търга – Приложение № 6;
1.10. нотариално заверено пълномощно – необходимо е когато кандидатът не участва лично, а чрез свой упълномощен представител.
2. Физическите лица, които не са търговци представят документите, посочени в т. 1.1, 1.3, 1.4, 1.6, 1.7, 1.8, 1.9, 1.10  (когато е приложимо).
IX. ДЕПОЗИРАНЕ НА ДОКУМЕНТИ ЗА УЧАСТИЕ В ТЪРГА.
1. Кандидатите за участие в търга се регистрират чрез подаване на заявление за участие, ведно с необходимите документи, описани в раздел VIII от настоящите условия. Документите за участие в търга се поставят в запечатан непрозрачен плик. Ценовото предложение се представя в отделен запечатан непрозрачен плик с надпис „Предлагана цена” и се поставя в плика с документите за участие.
Кандидатите нямат право да подават повече от едно ценово предложение. При нарушение на това правило комисията го отстранява от участие, а внесеният от него депозит се задържа.

2. Документи за участие се депозират в деловодството на ТП „ДЛС Несебър” с адрес: с адрес: гр. Несебър, общ. Несебър, обл. Бургас, ул. Дюни №21, Административна сграда на ТП „ДЛС Несебър” – всеки работен ден от 08:30 часа до 17:00 часа на деня, предхождащ провеждането на търга, като се подават лично или чрез упълномощен представител, както и по пощата с препоръчано писмо с обратна разписка.

3. Върху плика с документите за участие в търга се посочва името на участника, адрес за кореспонденция, телефон, а при възможност факс или електронен адрес, както и предмета на търга, съгласно тръжната документация. Ако предложението е изпратено по пощата с препоръчано писмо, същото трябва да е постъпило в деловодството на ТП „ДЛС Несебър”, най-късно до 17:00 часа на деня, предхождащ провеждането на търга.
4. При приемане на документи за участие върху плика се отбелязват поредният номер, датата и часът на получаването и посочените данни се записват във входящ регистър, за което на приносителя се издава документ.
5. Срокът на депозиране на документите за участие в повторния търг е до 17:00 часа на деня, предхождащ провеждането на същия.
6. Не се приемат и се връщат незабавно на кандидатите документи за участие, които са представени след изтичането на крайния срок или са в незапечатан, прозрачен или в скъсан плик. Тези обстоятелства се отбелязват в съответния входящ регистър.
Заявлението се счита за редовно подадено, в случай че е реално постъпило в деловодството на териториалното поделение в срока, определен за подаването му.

X. РАЗНОСКИ ПО ТЪРГА.
Всеки участник поема всички разноски по изготвянето на документите и представянето им, независимо от изхода на търга. Представените от кандидатите документи за участие в търга не се връщат.
XI. ОСНОВАНИЯ ЗА НЕДОПУСКАНЕ ИЛИ ОТСТРАНЯВАНЕ НА УЧАСТНИЦИТЕ ОТ УЧАСТИЕ В ПРОЦЕДУРАТА 
Комисията взема решение за отстраняване от участие в процедурата на участник:

1. който не отговаря на условията за допустимост от раздел VIІ от настоящите условия.

2. който не е представил някой от изискуемите документи от настоящите условия;

3. за когото се установи невярно деклариране на обстоятелство от раздел VIІ от настоящите условия;

4. който е представил оферта, която е непълна или не отговаря на предварително обявените условия на продавача;

Причините за отстраняване и отстранените участници се посочват в протокола на комисията.

Не се отварят и не се разглеждат ценовите предложения на участниците, които са отстранени от по-нататъшно участие.
XII. ПРОЦЕДУРА ПО ПРОВЕЖДАНЕ НА ТЪРГА.
В деня и часа, определени за провеждането на търга, председателят на комисията проверява присъствието на членовете ѝ и обявява откриването на процедурата. На заседанието на комисията могат да присъстват участниците в търга или техни упълномощени представители.
Лицата, които са упълномощени от кандидатите, подали заявления за участие, се явяват и легитимират пред тръжната комисия, чрез представяне на документ за самоличност и документ, удостоверяващ представителната власт.

Търгът с тайно наддаване може да се проведе, в случай че поне един кандидат е подал заявление за участие, отговарящо на нормативните и тръжните условия за провеждане на търга.
Комисията проверява редовността на подадените заявления и отбелязва в протокола входящите им номера и имената или наименованията на участниците. Ако документите на участник не отговарят на изискванията от настоящите условия, същият не се допуска до по-нататъшно участие в търга. Това се съобщава на присъстващите и се вписва в протокола от работата на комисията. Председателят съобщава на присъстващите кандидати кои от тях се допускат до участие в търга, кои се отстраняват, както и причините за отстраняването им.

Следва отварянето на пликовете с ценовите предложения по реда на постъпването им, съгласно входящия регистър. Ценовите предложения се подписват най-малко от трима членове на комисията, съгласно чл. 53, ал. 2 от Правилника за прилагане на закона за държавната собственост (ППЗДС).
Редовно подадените ценови предложения на допуснатите до този етап участници се класират от комисията в низходящ ред, според размера на предложената от тях цена, съгласно чл. 54, ал. 1 от ППЗДС. Търгът се печели от участника предложил най-висока цена. Председателят на комисията обявява пред всички присъстващи участникът, спечелил търга, както и цената, която е предложил и закрива търга.

За провеждането на търга и за резултатите от него комисията съставя протокол, в който се посочват входящите номера на заявленията за участие на кандидатите, имената или наименованията им, платежните документи за внесените депозити, други обстоятелства по редовността на подадените документи и предложените цени в съответствие с разпоредбата на чл. 53 от ППЗДС.

В случай, че двама или повече участници са предложили еднаква най-висока цена, председателят на комисията обявява резултата, вписва го в протокола и определя срок за провеждането на явен търг между тези участници. 

Председателят на комисията уведомява писмено участниците, предложили еднаква най-висока цена, за деня и часа за провеждането на явния търг. Явният търг се провежда по реда на чл. 47-50 от ППЗДС, като наддаването започва от предложената от тях цена, при стъпка на наддаване в размер на 10 (десет) на сто от тази цена, съгласно разпоредбите на чл. 54, ал. 4 от ППЗДС. Резултатите от проведения търг с явно наддаване се отразяват в протокола за работата на комисията.

ХIII. СКЛЮЧВАНЕ НА ДОГОВОР.
1. Договорът за наем се сключва за срок от 10 (десет) години, по следния ред:

1.1. Въз основа на резултатите от търга, директорът на „Югоизточно държавно предприятие” ДП издава заповед, с която определя участника спечелил търга, класираният на второ място, цената и условията на плащането в съответствие с разпоредбата на чл. 55, ал. 1 от ППЗДС.

1.2. Заповедта по т. 1.1. се издава в 7-дневен срок от датата на провеждане на търга и след одобрението ѝ от министъра на земеделието и храните се съобщава на участниците в търга по реда на Административнопроцесуалния кодекс.

1.3. Заинтересуваните участници могат да обжалват заповедта по т. 1.1 по реда на Административнопроцесуалния кодекс в 14-дневен срок от съобщаването ѝ. 

1.4. Заповедта по т. 1.1 се обявява на видно място в сградата на ЦУ на „ЮИДП” и в сградата на ТП „ДЛС Несебър”, и на интернет страниците им.

1.5. Договорът за наем се сключва в 14-дневен срок от датата, на която спечелилият търга участник е получил съобщението, че заповедта за избора му е влязла в сила. Участникът спечелил търга се задължава преди подписването на договора да внесе по банкова сметка първата дължима месечна наемна вноска, както и гаранция за изпълнение на договора в размер на две месечни наемни вноски. Гаранцията за изпълнение на договора се освобождава след прекратяването му и заплащането на всички дължими суми по него.
1.6. Когато спечелилият търга участник не се яви в срок да подпише договора за наем, и да заплати предложената от него месечна наемна цена, се приема, че се е отказал от сключването на сделката. В този случай внесеният от него депозит за участие в търга не се връща, съгласно разпоредбата на чл. 50, ал. 2 от ППЗДС.
1.7. В случая по т. 1.6. директорът на „Югоизточно държавно предприятие” ДП може да прекрати търга или да определи за наемател участника, предложил следващата по размер цена, съгласно чл. 57, ал. 3 от ППЗДС. Участникът, предложил следващата по размер цена се определя за наемател със заповед на директора на „ЮИДП” ДП в съответствие с т. 1.1 – 1.5 от настоящия раздел.
1.8. В случай, че и участникът по т. 1.7 не се яви да подпише договора за наем, и да заплати предложената от него наемна цена в 14-дневен срок от датата, на която е получил съобщението, че заповедта за избора му е влязла в сила, се приема, че се е отказал от сключването на сделката. В този случай търгът с тайно наддаване се прекратява.
1.9. Въз основа на влязлата в сила заповед по т. 1.1, директорът на „ЮИДП” ДП или упълномощено от него лице, сключва договор за наем.

2. С договора за наем се определят редът за предаване и приемане на недвижимите имоти, правата и задълженията на страните, наемната цена, срокът, отговорността при неизпълнение и други условия. 
Процедурата е разработена при спазване на основните принципи и изисквания, залегнали в Закона за горите, Закона за държавната собственост и Правилника за неговото прилагане. За неуредените в настоящите условия въпроси се прилагат разпоредбите на посочените нормативни актове.
Приложение № 1 (образец)
З А Я В Л Е Н И Е  З А  У Ч А С Т И Е
от 

..............................................................................................................................................................

(три имена и ЕГН на физическо лице)

живущ(а) на адрес:

............................................................................................................................................................

или в качеството си на: .........................................................................................................................

представляващ: .....................................................................................................................................

(наименование на юридическо лице)

седалище и адрес на управление: .........................................................................................................

ЕИК/БУЛСТАТ ...................., тел. ............................, факс ........................, e-mail: .........................

УВАЖАЕМИ ГОСПОЖИ И ГОСПОДА,

Желая да участвам в обявения търг с тайно наддаване за отдаване под наем на поземлени имоти – частна държавна собственост, заети от води и водни обекти в териториалния обхват на дейност на ТП „ДЛС Несебър“, с предмет на търга: 
ОБЕКТ №1, който включва следните поземлени имоти:
-Поземлен имот с идентификатор 61056.25.32 по КККР на с. Равда, общ. Несебър, обл. Бургас, с площ 363 163 кв.м., трайно предназначение на територията: Територия, заета от води и водни обекти, начин на трайно ползване: за друг вид водно течение, водна площ, съоръжение.


- Поземлен имот с идентификатор 51500.72.54 по КККР на гр. Несебър, местност „Несебърска мера“, общ. Несебър, обл. Бургас, с площ от 28 212 кв.м., трайно предназначение на територията: Територия, заета от води и водни обекти, начин на трайно ползване: рибарник.

Запознат/а/ съм с условията за провеждането на търга.
гр. .........................
ЗАЯВИТЕЛ: .............................

................ 2026 г.
(...................................................)
(име и фамилия, подпис, печат)
*Забележка: заявлението задължително се придружава от изискуемите документи съгласно тръжната документация.
Приложение № 2 (образец)
Ц Е Н О В О    П Р Е Д Л О Ж Е Н И Е

от 

..............................................................................................................................................................
(три имена и ЕГН на физическо лице)

живущ(а) на адрес:

............................................................................................................................................................

или в качеството си на: .........................................................................................................................

представляващ: .....................................................................................................................................

(наименование на юридическо лице)

седалище и адрес на управление: .........................................................................................................

ЕИК/БУЛСТАТ ...................., тел. ............................, факс ........................, e-mail: .........................

За поземлени имоти – частна държавна собственост, заети от води и водни обекти в териториалния обхват на дейност на ТП „ДЛС Несебър“, с предмет на търга: 
ОБЕКТ №1, който включва следните поземлени имоти:
-Поземлен имот с идентификатор 61056.25.32 по КККР на с. Равда, общ. Несебър, обл. Бургас, с площ 363 163 кв.м., трайно предназначение на територията: Територия, заета от води и водни обекти, начин на трайно ползване: за друг вид водно течение, водна площ, съоръжение.


- Поземлен имот с идентификатор 51500.72.54 по КККР на гр. Несебър, местност „Несебърска мера“, общ. Несебър, обл. Бургас, с площ от 28 212 кв.м., трайно предназначение на територията: Територия, заета от води и водни обекти, начин на трайно ползване: рибарник.

Предлагам месечна наемна цена в размер на ................................ (..........................................................................................................................) евро без ДДС
(сума словом)

Заявявам, че съм запознат/а и приемам условието, че при несъответствие между изписването на сумата с цифри и с думи, за валидно предложена от мен цена ще се приеме тази изписана с думи.
....................... 2026 г.
(...................................................)
(име и фамилия, подпис, печат)
*Забележка: предлаганата наемна цена се изписва с цифри и с думи, като при разлика между двете ще се приеме за вярно цената, посочена с думи.
Приложение № 3 (образец)

(само за юридически лица)
Д Е К Л А Р А Ц И Я

Долуподписаният ............................................................................................................................
в качеството си на: ..........................................................................................................................

представляващ: ...............................................................................................................................

(наименование на юридическо лице)

със седалище и адрес на управление: ............................................................................................

ЕИК/БУЛСТАТ ...................., тел. ............................, факс ........................, e-mail: ......................

Д Е К Л А Р И Р А М, Ч Е :

1. Представляваното от мен юридическо лице:

1.1. Не е обявено в несъстоятелност и не е в производство по обявяване в несъстоятелност;
1.2. Не се намира в ликвидация или в производство по обявяване на ликвидация.
2. Аз лично и като представляващ посоченото юридическо лице не съм лишен от правото да упражнявам търговска дейност.
Известна ми е отговорността по чл. 313 от Наказателния кодекс за деклариране на неверни данни.

Дата:

ДЕКЛАРАТОР: ................................

(...........................................................)
(име и фамилия, подпис)
*Забележка: декларацията е лична, обстоятелствата в нея не може да се декларират от пълномощник и се представя от управителите и членовете на управителните органи на участника.

Приложение № 4 (образец)

Д Е К Л А Р А Ц И Я

от
..............................................................................................................................................................

(три имена и ЕГН на физическо лице)

живущ(а) на адрес:

............................................................................................................................................................

или в качеството си на: .........................................................................................................................

представляващ: .....................................................................................................................................

(наименование на юридическо лице)

седалище и адрес на управление: .........................................................................................................

ЕИК/БУЛСТАТ ...................., тел. ............................, факс ........................, e-mail: .........................

Д Е К Л А Р И Р А М, Ч Е :

1. Представляваният от мен участник няма/Нямам парични задължения към държавата, установени с влязъл в сила акт на компетентен орган или задължения към осигурителните фондове./ Представляваният от мен участник има/Имам парични задължения към държавата, установени с влязъл в сила акт на компетентен орган или задължения към осигурителните фондове, но същите са разсрочени или отсрочени с акт на компетентен орган.
2. Представляваният от мен участник няма/Нямам изискуеми парични задължения към „Югоизточно държавно предприятие” ДП и неговите териториални поделения.

3. Представляваният от мен участник не е/Не съм свързано лице с директорите или със служители на ръководна длъжност на „Югоизточно държавно предприятие” ДП и на ТП „ДЛС Несебър”, по смисъла на § 1, т. 13 от допълнителните разпоредби на Закона за публичното предлагане на ценни книжа и § 1, т. 9  от Допълнителните разпоредби на Закона за противодействие на корупцията.
4. Представляваният от мен участник не е свързано лице по смисъла на § 1а, т. 6 от Допълнителните разпоредби на Закона за държавната собственост с друг участник в настоящата тръжна процедура.
Известна ми е отговорността по чл. 313 от Наказателния кодекс за деклариране на неверни данни.

Дата:

ДЕКЛАРАТОР: ................................

(...........................................................)
(име и фамилия, подпис)
Приложение № 5 (образец)

Д Е К Л А Р А Ц И Я

За запознаване с тръжната документация и извършване на оглед на:

Поземлени имоти – частна държавна собственост, заети от води и водни обекти в териториалния обхват на дейност на ТП „ДЛС Несебър“, с предмет на търга: 
ОБЕКТ №1, който включва следните поземлени имоти:
-Поземлен имот с идентификатор 61056.25.32 по КККР на с. Равда, общ. Несебър, обл. Бургас, с площ 363 163 кв.м., трайно предназначение на територията: Територия, заета от води и водни обекти, начин на трайно ползване: за друг вид водно течение, водна площ, съоръжение.


- Поземлен имот с идентификатор 51500.72.54 по КККР на гр. Несебър, местност „Несебърска мера“, общ. Несебър, обл. Бургас, с площ от 28 212 кв.м., трайно предназначение на територията: Територия, заета от води и водни обекти, начин на трайно ползване: рибарник.

Долуподписаният

.................................................................................................................................................................
(три имена и ЕГН на физическо лице)

живущ(а) на адрес:

.................................................................................................................................................................
или в качеството си на: .........................................................................................................................

представляващ: .....................................................................................................................................

(наименование на юридическо лице)

седалище и адрес на управление: .........................................................................................................

ЕИК/БУЛСТАТ ...................., тел. ............................, факс ........................, e-mail: ...........................
Д Е К Л А Р И Р А М, Ч Е :
1. Съм запознат/а с тръжната документация. 

2. Извърших оглед на недвижимите имоти и констатирах, че фактическото им състояние не се различава от състоянието, посочено в тръжната документация и нямам претенции към наемодателя за необективна информация.

3. Информиран съм, че ако спечеля търга и откажа да сключа договор за наем в определения със закона и условията по търга срок, внесеният от мен депозит не се връща.
Дата:
ДЕКЛАРАТОР: ................................

(...........................................................)
(име и фамилия, подпис)
*Забележка: декларацията задължително се придружава от протокол за извършен оглед на недвижимите имоти

Приложение № 6 (образец)
Проект!

ДОГОВОР ЗА

НАЕМ НА НЕДВИЖИМИ ИМОТИ
Днес, ...........2026 г., на основание чл. 13, ал. 6 от ППЗДС и Заповед № ........./.......2026 г. на директора на „Югоизточно държавно предприятие” ДП за определяне на лицето, спечелило търга, и наемната цена, се сключи настоящият договор за наем между:

1. „Югоизточно държавно предприятие”, ЕИК 201617654, със седалище и адрес на управление: гр. Сливен 8800, ул. „Орешак” № 15А, представлявано от .......................................................... – директор и ........................................................... – главен счетоводител, наричано по - долу за краткост НАЕМОДАТЕЛ,

и

2. ..............................................................................................................................................

(трите имена и ЕГН на физическото лице, адрес)

„.....................................................................................................................”, ЕИК: ..........................,
(за юридическо лице)

със седалище и адрес на управление: .............................................................. .............................................., представлявано от ............................................................. в качеството му на ..............................................., наричан по-долу за краткост НАЕМАТЕЛ, с който страните се споразумяха за следното:
I. ПРЕДМЕТ НА ДОГОВОРА

Чл. 1. (1) Наемодателят предоставя на Наемателя за временно и възмездно ползване поземлени имоти – частна държавна собственост, заети от води и водни обекти в териториалния обхват на дейност на ТП „ДЛС Несебър“ с предмет на договора:

ОБЕКТ №1, който включва следните поземлени имоти:
-Поземлен имот с идентификатор 61056.25.32 по КККР на с. Равда, общ. Несебър, обл. Бургас, с площ 363 163 кв.м., трайно предназначение на територията: Територия, заета от води и водни обекти, начин на трайно ползване: за друг вид водно течение, водна площ, съоръжение.


- Поземлен имот с идентификатор 51500.72.54 по КККР на гр. Несебър, местност „Несебърска мера“, общ. Несебър, обл. Бургас, с площ от 28 212 кв.м., трайно предназначение на територията: Територия, заета от води и водни обекти, начин на трайно ползване: рибарник.

 (2) Наемателят се задължава да ползва описаните в ал. 1 недвижими имоти съгласно предназначението им – /за отглеждане на аквакултури и рибовъдна дейност/.
Чл. 2. (1) Настоящият договор не отстъпва и не учредява вещни права върху недвижимите имоти по чл. 1, ал. 1.

(2) Недвижимите имоти, предоставени под наем, не може да се преотдават и да се ползват съвместно по договор с трети лица.

Чл. 3. (1) Наемодателят се задължава да предаде недвижимите имоти на Наемателя за ползване в състояние, което отговаря на целите, за които са наети.
(2) Наемателят е длъжен да провери състоянието на недвижимите имоти и незабавно да съобщи на Наемодателя своите възражения.
(3) Наемодателят не отговаря за недостатъците на недвижимите имоти, които Наемателят е знаел или при обикновено внимание е могъл да узнае при сключването на договора.
(4) Предаването на недвижимите имоти и тяхното състояние се удостоверява с приемо-предавателен протокол, неразделна част от настоящия договор. Предаването на недвижимите имоти се извършва от директора на ТП „ДЛС Несебър” или упълномощено от него лице.
II. НАЕМНА ЦЕНА, НАЧИН И СРОК НА ПЛАЩАНЕ
Чл. 4. (1) Наемодателят отдава под наем на Наемателя посочени в чл. 1, ал. 1 недвижими имоти  срещу обща месечна наемна цена, достигната в тръжната процедура в размер на ............................. (.......................................................................................................) евро без ДДС.
(2) Наемната цена по ал. 1 се актуализира ежегодно към датата на подписване на договора, като се има предвид инфлацията за страната за последните 12 (дванадесет) месеца, дадена от Националния статистически институт. Процентът на инфлация се умножава с първоначално договорената месечна наемна цена, като получената сума се прибавя към последната договорена месечна цена. Когато определената по този начин цена е по-ниска от първоначалната, размерът на наема не се променя. Изменението на наемната цена по ал. 1 се извършва с двустранно подписано допълнително споразумение към договора за наем.
Чл. 5. (1) Първата месечна наемна цена за недвижимите имоти, достигната в тръжната процедура в размер на ................................. евро без ДДС се заплаща при подписването на настоящия договор.

(2) Всяка следваща наемна вноска се заплаща в срок до 10 -то число на месеца, за който се дължи.
(3) Плащането се извърша по банков път, по банкова сметка на Наемодателя:

титуляр на сметката: ТП „ДЛС Несебър”: IBAN:BG50UBBS81551001356132, BIC код: UBBSBGSF, при „ОБЕДИНЕНА БЪЛГАРСКА БАНКА“ АД.
(4) Наемодателят се задължава да издава надлежен документ за получавания наем.

III. СРОК НА ДОГОВОРА

Чл. 6. (1) Настоящият договор се сключва за срок от 10 (десет) години.

(2) Срокът по ал. 1 започва да тече от датата на подписването на договора за наем.

IV. ПРАВА И ЗАДЪЛЖЕНИЯ НА НАЕМОДАТЕЛЯ

Чл. 7. (1) Наемодателят има следните задължения:
1. да предостави недвижимите имоти в състояние, отговарящо на целите, за които се наемат, което се отразява в приемо-предавателен протокол по чл. 3, ал. 4;

2. да осигури свободното ползване на недвижимите имоти.
(2) Наемодателят има следните права:
1. да получава наемната цена в уговорените срокове, както и договорените неустойки при закъснение на плащането;

2. да осъществява текущ контрол по изпълнението на договора във всеки момент от действието му;

3. при констатирани нередности при изпълнение на договора да изиска от Наемателя тяхното отстраняване в 14-дневен срок от констатирането им, за негова сметка, без това да го освобождава от отговорността за нанесените вреди на недвижимите имоти . Констатираните пропуски и нередности се отразяват в констативен протокол, подписан от двете страни; 

4. след изтичането срока на договора да получи недвижимите имоти във вида, в който ги е предал;

5. да извършва актуализация на наемната цена съгласно чл. 4, ал. 2.
V. ПРАВА И ЗАДЪЛЖЕНИЯ НА НАЕМАТЕЛЯ

Чл. 8. Наемателят има право да ползва необезпокоявано наетите от него недвижими имоти през времето на действие на настоящия договор.
Чл. 9. Наемателят има следните задължения:

1. да плаща определената месечна наемна цена по начина и в сроковете, посочени в чл. 4 и чл. 5 от настоящия договор;

2. да заплаща всички разходи, свързани с ползването на недвижимите имоти;
3. да използва наетите недвижими имоти само за дейността, посочена в договора, като я поддържа с грижата на добър стопанин;

4. да не извършва дейности по начин, който води до увреждане на територията;
5. да съобщава незабавно на Наемодателя за вредите и посегателствата на трети лица върху наетите недвижими имоти.
6. да ползва недвижимите имоти съгласно действащите нормативни актове, при спазване изискванията за опазване на околната среда и управление на отпадъците.

Чл. 10. Наемателят няма право да пренаема или предоставя за ползване изцяло, или частично недвижимите имоти на другиму.

Чл. 11. Наемателят е длъжен да предаде недвижимите имоти след изтичане на наемния срок в състоянието, в което са му били предадени, за което се съставя приемо- предавателен протокол.
VI. ПРЕКРАТЯВАНЕ НА ДОГОВОРА

Чл. 12. Действието на настоящия договор се прекратява:

1. с изтичане на срока;

2. по взаимно съгласие, изразено в писмена форма;

3. с едностранно писмено предизвестие от страна на Наемодателя при едно от следните основания:

а) когато наемната вноска не е заплатена в срока по договора;

б) поради лошо стопанисване на недвижимите имоти;
в) когато недвижимите имоти се ползват в нарушение на договорените условия;
г) когато по време на изпълнение на договора се установи, че Наемателят е подписал декларация с невярно съдържание;

д) когато се установи представяне на невярна информация от наемателя във връзка с участието в тръжната процедура;

е) когато по време на изпълнение на договора се установи, че поради настъпила промяна Наемателят вече не отговаря на някое от изискванията на Наемодателя;
ж) при неизпълнение, респ. нарушение на което и да е от задълженията по договора от страна на Наемателя.
VII. САНКЦИИ И НЕУСТОЙКИ

Чл. 13. При неизпълнение на задълженията по чл. 5, ал. 2, Наемателят дължи на Наемодателя неустойка в размер на 1 % (един процент) върху дължимата месечна наемна вноска за всеки просрочен ден, но не повече от 10 % (десет процента) от стойността на дължимата наемна вноска.

Чл. 14. (1) Наемателят дължи обезщетение за вредите, причинени виновно през време на ползването на недвижимите имоти.
(2) Наемателят дължи обезщетение за вредите, причинени през време на ползването на недвижимите имоти от негови работници и служители.

VIII. ГАРАНЦИЯ ЗА ИЗПЪЛНЕНИЕ

Чл. 15. (1) Гаранцията за изпълнение на договора е в размер на .................. (........................................) евро, представляваща две месечни наемни вноски, и се заплаща преди сключването му. Същата се освобождава в 14-дневен срок след прекратяване на договора за наем и изплащането на всички дължими суми по него.

(2) Гаранцията за изпълнение се задържа от Наемодателя в случай на неизпълнение на задълженията по договора от страна на Наемателя.

(3) Наемодателят има право да усвои такава част от гаранцията, която покрива отговорността на Наемателя за неизпълнението, включително размера на начислените неустойки и обезщетения.

IX. ДОПЪЛНИТЕЛНИ УСЛОВИЯ

Чл. 16. (1) Всички съобщения между страните, свързани с изпълнението на този договор са валидни, ако са направени в писмена форма и са подписани от тях или от упълномощени представители на Наемодателя и Наемателя.

(2) За дата на съобщението се смята: датата на предаването – при ръчно предаване на съобщението срещу подпис от страните; датата на обратната разписка – при изпращане по пощата; датата на приемането – при изпращане по факс; датата на изпращането на съобщението – при изпращане по електронен път.

(3) Адресите за кореспонденция на страните по договора са:

- за Наемодателя: адрес ........................................................................, тел. ........................., факс ........................................., e-mail: ....................................................
- за Наемателя: адрес ........................................................................, тел. ........................., факс ........................................., e-mail: ....................................................
(4) При промяна на адресите за кореспонденция на страните, посочени в предходната алинея, съответната страна е длъжна да уведоми другата в тридневен срок от възникване на промяната. В противен случай съобщенията се считат за надлежно получени.

Чл. 17. Промяна в банковата сметка на Наемодателя се извършва по силата на уведомително писмо от Наемодателя до Наемателя.

Чл. 18. По време на действие на настоящия договор всички права и задължения на Наемодателя, включително и контрол по изпълнението на договора, ще се осъществяват от директора на ТП „ДЛС Несебър”.

Чл. 19. Настоящият договор може да бъде изменян или допълван само по взаимно съгласие на страните, изразено в писмена форма.
Чл. 20. За неуредени в договора въпроси се прилагат разпоредбите на действащото българско законодателство.

Настоящият договор, съдържащ ..... (................) страници се състави и подписа в 6 еднообразни екземпляра – два за Наемодателя, един за Наемателя, един за Нотариуса  и един за службата по вписвания.
НАЕМОДАТЕЛ:
НАЕМАТЕЛ:

Директор: ........................................
.......................................

(......................................)
(......................................)

Гл. счетоводител: .................................................

(..............................................)

